b'\n_START_ARTICLE_\nTsirang\n_START_PARAGRAPH_\nTsirang (eventuelt Chirang) er en av de 20 dzongkhag (fylkene) i Bhutan. Distriktets hovedstad er Damphu._NEWLINE_Fylket er forholdsvis fruktbart, 800 km\xc2\xb2 stort og ligger etter bhutansk m\xc3\xa5lestokk middels h\xc3\xb8yt, mellom 400 og 2000 moh. Fylket har d\xc3\xa5rlig dekning med henhold til elektrisitet, men gode forhold for hagebruk, \xc3\xa5kerbruk og husdyrbruk. Gode veiforhold og n\xc3\xa6rhet til markeder blant annet i hovedstaden Thimpu gj\xc3\xb8r at landbruket har et godt utviklingspotensiale.'